**ΟΥΤΕ ΝΑ ΣΚΕΦΤΕΙ ΝΑ ΠΡΟΧΩΡΗΣΕΙ ΣΕ ΕΦΕΣΗ!**

**Μονιμοποίηση όλων των συναδέλφων εδώ και τώρα!**

**Ούτε βήμα πίσω, μόνιμη και σταθερή δουλειά για όλους!**

Εντελώς αιφνιδιαστικά ο δήμαρχος της Αγίας Βαρβάρας προσκαλεί σε συνεδρίαση την οικονομική επιτροπή, την Τρίτη 30 Ιούνη στις 10:00 για να αποφασίσει εκ περιφοράς, για την άσκηση ή μη έφεσης στην απόφαση του Πρωτοδικείου Αθηνών που δικαιώνει 27 εργαζόμενους στις κοινωνικές υπηρεσίες (ΒΣΣ, ΚΗΦΗ,ΠΑΙΔΙΚΟΙ ΣΤΑΘΜΟΙ) του Δήμου Αγ. Βαρβάρας και μετατρέπει τις συμβάσεις τους σε Αορίστου Χρόνου.

**Οι αντεργατικές προθέσεις της δημοτικής αρχής «βγάζουν μάτι».** Τις φανερώνουν τόσο η άρνηση του δημάρχου κ. Λάμπρου Μίχου να ικανοποιήσει το αίτημα των εργαζομένων για να τον συναντήσουν, όσο και η αιφνιδιαστική πρόσκληση της οικονομικής επιτροπής. **Είναι εχθρός των εργαζομένων. Τάσσεται ανοιχτά κατά της μόνιμης και σταθερής εργασίας και υπέρ της εργασιακής ομηρίας και ανασφάλειας των εργαζομένων.**

Οι 27 εργαζόμενοι χρειάζονται, είναι απαραίτητοι, στηρίζουν τις κοινωνικές υπηρεσίες του Δήμου Αγίας Βαρβάρας, όπως επίσης χρειάζονται επιπλέον προσλήψεις μόνιμου προσωπικού για να καλυφθούν όλες οι ανάγκες των δημοτών.

Η ικανοποίηση των λαϊκών αναγκών δεν χωράει στην πολιτική των κυβερνήσεων διαχρονικά και των δημάρχων, που τις αντιμετωπίζουν ως κόστος. Η κοινωνικοποίηση των παιδιών μας, η προστασία της υγείας και των δικαιωμάτων μας, δεν μπορούν να είναι εμπορεύματα.

**Ο αγώνας των συναδέλφων μας αφορά όλους**, **γιατί αυτή η πολιτική δεν θα σταματήσει στο Δήμο Αγίας Βαρβάρας.**

**Εκφράζουμε την αλληλεγγύη μας στους συναδέλφους και θα συμμετέχουμε στις κινητοποιήσεις τους.**